Drög að frumvarpi til nýrra laga um fjarskipti Samgöngu - og sveitarstjórnarráðuneytið Drög að frumvarpi til laga Málefnasvið : Samgöngu - og fjarskiptamál Niðurstöður í vinnslu Umsagnarfrestur er liðinn ( 09.12.2019 – 09.01.2020 ) . Umsagnir voru birtar jafnóðum og þær bárust . Skoða umsagnir . Niðurstöður samráðsins verða birtar þegar unnið hefur verið úr þeim ábendingum og athugasemdum sem bárust . Um er að ræða drög að frumvarpi til nýrra laga um fjarskipti og um breytingar á lögum um Póst - og fjarskiptastofnun , til innleiðingar á nýjum fjarskiptapakka ESB ( BEREC-reglugerð ESB nr. 2018 / 1971 og EECC-tilskipun ESB nr. 2018 / 1972 . Samgöngu - og sveitarstjórnarráðuneytið óskar eftir umsögnum um drög að frumvarpi til nýrra laga um fjarskipti og um breytingar á lögum um Póst - og fjarskiptastofnun , til innleiðingar á nýjum fjarskiptapakka ESB ( BEREC-reglugerð ESB nr. 2018 / 1971 og EECC-tilskipun ESB nr. 2018 / 1972 ) . Þegar kemur að búnaði til fjarskipta á millibylgju ( það sem eru svokallaðar ' Gufunestalstöðvar' ) þá er um ansi fá tæki að ræða sem eru með innflutningsleyfi ti Evrópu ( CE merki ) Það þyrfti að vera möguleiki á að nota fleiri slík tæki hérlendi , en auðvitað yrðu þau að standast ákveðnar kröfur . Ástralir og Bandaríkjamenn m.m. eru með sérstaka gerðaviðurkenningar fyrir svoleiðis tæki , og það væri hentugt fyrir öryggisfjarskipti á Íslandi ef hægt væri að nota slík tæki hérlendis svo lengi sem tækin standist áströlsk , eða bandarísk viðmið . Jafnvel mætti fara út í prófanir á tækjunum með tilliti til að athuga hvort þau trufli utan við áætlaða tíðni tækjanna , ( yfir og undirsveiflur ) enda tiltölulega auðvelt að prófa slíkt . Ég vil benda á möguleikana á milliliðalausum fjarskiptum á millibylgju og stuttbylgju í þessu samhengi . Þessi fjarskipti voru notuð í marga áratugi af viðbragðsaðilum , Lögreglu , Vegagerð , Landsímanum og bifreiðastjórum sem þurftu að ferðast við erfiðar aðstæður . Landsíminn hélt vörð vegna þessara fjarskipta á sex strandarstöðvum víðsvegar um landið en þessi fjarskipti eru ennþá megin uppistaðan í fjarskiptum flugvéla , skipa og vegna hernaðar um allan heim . Almenn notkun og notkun viðbragðsaðila ásamt þekkingu á þessum búnaði og tækni hefur með öllu lagst af á síðustu tuttugu árum , aðallega vegna einhliða markaðssetninga fjarskiptafyrirtækja á þann veg að þetta sé úrelt tækni ( sem því miður er þvættingur ) og að best sé , og eina leiðin , að gerast áskrifandi að þeirra lausnum gegn „ vægu gjaldi “ . Reyndar hafa nokkrir radíóáhugamenn og jeppamenn viðhaldið þessarri þekkingu með frábærum árangri . Má í þessu samhengi benda á áróður fjarskiptafyrirtækjanna gegn sjónvarpsloftnetum sem „ úreltri tækni “ til að koma sem flestum notendum í áskrift að sjónvarpsdagskrá þó að Ríkisútvarpið hafi fjárfest í stafrænum sjónvarpssendum til að tryggja milliliðalausa dreifingu dagskrárefnis til þessara notenda . Einnig vil ég árétta mikilvægi milliliðalausra útvarpsútsendinga sem aðeins geta farið fram á langbylgju eða millibylgju ( AM ) en rekstur slíkra kerfa er einfaldasta og ódýrasta lausnin til að tryggja að fréttir , upplýsingar og tilkynningar geti borist til almennings í hættuástandi . Það er því ósk mín að litið verði til eftirfarandi þátta við þessa endurskoðun : 1 . Stuðlað verði að því að aðgengi almennings að fjarskiptabúnaði fyrir millibylgju verði aukið en alls ekki skert og þessi fjarskipti tekin upp aftur af viðbragðsaðilum . 2 . Aðgengi almennings að viðtækjum fyrir langbylgju og millibylgju ( AM ) verði stóraukið en þessi tæki eru óðum að hverfa af markaði í Evrópu vegna ásókna fjarskiptafyrirtækja í aðrar og gróðavænlegri dreifilausnir fyrir fjölmiðla . Þessi þróun er ekki áberandi á öðrum markaðssvæðum , sennilega vegna skorts á öðrum fjarskiptaleiðum . 3 . Að tryggðar verði áframhaldandi útvarpsútsendingar á milliliðalausum langbylgju og / eða millibylgjuútsendingum til almennings með öllum ráðum . 1 . Horfst verði í augu við , líkt og Ríkisútvarpið gerir með langbylgjunni , að í flóknum , stórum og dýrum fjarskiptakerfum , gjarnan eins og löng keðja , sem ekki er sterkari en veikasti hlekkurinn , er svo margt sem getur farið úrskeiðis , að miklar líkur er á að eitthvað slíkt gerist , þegar mikið gengur á . Því verði unnið að því að koma upp skilgreindum óháðum varaleiðum meðfram hverju dreifikerfi , sem ætíð má grípa til fyrirvaralaust . 2 . Hagnaðardrifnum fjarskiptakerfum verði gert skylt að verja stærri hluta hagnaðar síns en nú er , til eflingar skilgreindan hátt öryggi dreifikerfa sinna og varaleiða . 3 . Gerð verði úttekt á hvort þjóðhagslega hagkvæmt sé , að byggja upp mörg samfélagsþjónandi grunnkerfi , marga innviði af sama toga , ( marga ljósleiðara , mörg farsíakerfi , sbr. , að engum dettur í hug að vera með mörg vegakerfi hér á landi ) . 4 . Gerð verði úttekt á því , hvort verið geti þjóðhagslega hagkvæmt , að hvert sveitarfélag þurfi að vera að “ vasast í ” fjarskiptaframkvæmdum , sem þau hafa takmarkaðar forsendur til að sjá um og leiðir gjarnan til ósamstæðra lausna . 5 . Jafnframt verði skoðað hvort Fjarskiptasjóður ætti kannski síður að einblína á að skipta landinu upp í svæði , sem á umdeilanlegum forsendum er metin að búa við samkeppni eða ekki samkeppni , heldur sinni Fjarskiptasjóður eða til þess bær aðili frekar heildar yfirsýn og hagkvæmni , grunnkerfinu og grunninnviðum fyrst og fremst , sem þjónustuaðilar hafi síðan aðgang að á jafnræðisgrundvelli . Samkeppnin sé síðan fyrst og fremst í þjónustunni , sem byggir ofan á grunnkerfinu og grunnkerfið flytur ( sbr. Vegagerðin og vegakerfið ) . 6 . Í milliliðalausum radíósamskiptum frá A til B er færra sem getur bilað en í stóru keðjunum . Styrkleika milliliðalausra tæknilausna og kerfa þarf að viðurkenna , ekki vinna gegn þeim , heldur greiða götu þeirra , svo þau getir verið tiltæk , þegar mikið liggur við og stóru kerfin kunna að bregðast . Þar á meðal eru sjálfstæðar fjarskiptalausnir björgunarsveita , radíóamatöra og gufunesstöðvar . 7 . Radíóamatörar eru elstu notendur tíðnisviðsins , skilgreindir hjá ITU , Alþjóða Fjarskiptasambandinu sem amatörradíóþjónusta ( Amateur Radio Service ) . Það er þjónusta sjálfsþjálfunar , innbyrðis radíósambanda og tæknilegra athugana radíóamatöra . Fá úthlutað sérstökum tíðnisviðum til samskipta við aðra radíóamatöra gegn prófi í radíótækni , samskiptum og reglugerðum . Radíóamatörar eru virk grasrótahreyfing tækniþekkingar og reynslu í fjarskiptum . Byrjar kannski sem áhugamál á unga aldri , en síðan spretta upp afburða tæknimenn á radíósviðinu . Að þetta er virka hérlendis má sjá af því , að margir þeir sem veljast til ábyrgðarstarfa í greininni hafa sprottið upp úr þessum jarðvegi . Dæmi má nefna frá því að háskólakennarar HÍ í fjarskiptum fyrr og nú hafa komið úr röðum radíóamatöra og yfir í að tveimur radíóamatörum má þakka fyrir að langbylgja RÚV hefur starfað áfallalaust sl. rúm 20 ár og stóð sig með mikilli prýði í óveðrinu í desember sl. og væri ekki gangandi í dag án aðkomu þessara radíóamatöra . Mikil þróun er nú í gangi á sviði stafrænna radíósamskipta radíóamatöra , þar sem framvarðarsveit amatöra með afburða þekkingu víkkar nú út afköst kóðunar og prótókolla stafrænnar merkjameðhöndlunar . Þetta gerir samskipti möguleg við mun veikari skilyrði en áður , sem eykur þar með langdrægnina . . Forsendur að þessi brunnur þekkingar nýtist og dafni eins vel og kostur er , eru m.a. : • Velvild stjórnvalda og skilningur á því , að starfsemi radíóamatörar eru viðurkennd radíóþjónusta hjá ITU , Alþjóða Fjarskiptasambandinu , og notandi radíótíðnisviðsins og eigi því að njóta sömu verndar og aðrir notendur tíðnisviðsins í samræmi við það . • Frelsi radíóamatöra til að setja upp loftnet er nauðsynlegt . 8 . Radíóamatörar eru sérstaklega meðvitaðir og umhugað um rafsegulsamhæfi tækja sinna við önnur rafeindatæki í næsta nágrenni . Með reglugerðum og stöðlum er ITU , Alþjóðafjarskiptasambandið í lykilhlutverki í verndun tíðnisviðsins fyrir ótilætluðum radíótruflunum og PFS hér á landi . Sambýlisvandi mögulegra gagnkvæmra truflana , sem upp kunna að koma milli radíóamatöra og nágranna þarf að líta á og leysa í samvinnu allra aðila sem tæknilegt úrlausnarefni fyrst og fremst , með vísun til þess sem segir í reglugerð um rafsegulsamhæfi , að búnaður hafi viðunandi ónæmismörk fyrir rafsegultruflunum og uppsetning sé í samræmi við góðar starfsvenjur , en ekki á grundvelli þess að radíóamatörar séu óæðri öðrum notendum . Radíóamatörar hafa þekkingu og reynslu á þessum málaflokki , vita af reynslu að gott sambýli er mögulegt , sé allur búnaður og uppsetning í lagi , og eru tilbúnir að leggja málefninu og farsælli úrlausn lið . 9 . PFS verði gert að starfa samkvæmt viðhorfum um þjónandi forystu án mismununar ólíkra notenda . 10 . Vaxandi truflanir eru frá margvíslegum rafeindatækjum og búnaði , sem einkum ógna lægri radíótíðnum , einkum langbylgju , miðbylgju og stuttbylgju . PFS sé gert skylt að vernda þessi tíðnisvið fyrir þessum truflunum . 11 . Vindmyllur geta haft margvísleg neikvæð og truflandi áhrif á radíófjarskipti , svo sem útbreiðslu útvarps og sjónvarps í lofti og annarra sendinga með rafsegulbylgjum , þar á meðal , radíóvita , ljósvita , örbylgjusambanda , ratsjárgeisla og annað er varðar flugöryggi , svo sem sjá má í viðhengdum greinum um þetta mál . Mikilvægt er að skilgreina ferla sem taka á fyrirbyggjandi hátt á slíkum málum á skipulags - og undirbúningsstigi , því það er margfalt ódýrara og auðveldara heldur en eftirá . • Viðhengi 1